CELEX: 62020CN0260
Language: mt
Date: 2020-06-11 00:00:00
Title: Kawża C-260/20 P: Appell ippreżentat fil-11 ta’ Ġunju 2020 mill-Kummissjoni Ewropea mis-sentenza mogħtija mill-Qorti Ġenerali (Is-Seba’ Awla) fit-2 ta’ April 2020 fil-Kawża T-383/17, Hansol Paper vs Il-Kummissjoni

17.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 271/30
            
         
      Appell ippreżentat fil-11 ta’ Ġunju 2020 mill-Kummissjoni Ewropea mis-sentenza mogħtija mill-Qorti Ġenerali (Is-Seba’ Awla) fit-2 ta’ April 2020 fil-Kawża T-383/17, Hansol Paper vs Il-Kummissjoni
      (Kawża C-260/20 P)
      (2020/C 271/39)
      Lingwa tal-kawża: l-Ingliż
      
         Partijiet
      
      
         Appellanti: Il-Kummissjoni Ewropea (rappreżentanti: J.-F. Brakeland, u A. Demeneix, aġenti)
      
         Partijiet oħra fil-proċedura: Hansol Paper Co. Ltd, European Thermal Paper Association (ETPA)
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  tannulla s-sentenza kkontestata, tiċħad ir-rikors fl-ewwel istanza u tikkundanna lil Hansol Paper Co. Ltd għall-ispejjeż;
               
            jew, sussidjarjament,
      
                  —
               
               
                  tibgħat il-kawża lura għal eżami mill-ġdid quddiem il-Qorti Ġenerali u tirriżerva l-ispejjeż tal-proċeduri fl-ewwel istanza u tal-appell.
               
            
         Aggravji u argumenti prinċipali
      
      Fis-sentenza kkontestata, il-Qorti Ġenerali annullat ir-Regolament ta’ Implimentazzjoni tal-Kummissjoni (UE) 2017/763 tat-2 ta’ Mejju 2017 li jimponi dazju antidumping definittiv u jiġbor b’mod definittiv id-dazju provviżorju impost fuq importazzjonijiet ta’ ċerta karta termali ħafifa li toriġina mir-Repubblika tal-Korea (1), sa fejn jikkonċerna lil Hansol Paper Co. Ltd.
      Il-Kummissjoni tinvoka tliet aggravji insostenn tal-appell tagħha.
      Il-Kummissjoni tqis li l-Qorti Ġenerali:
      
                  —
               
               
                  żnaturat il-provi u interpretat b’mod żbaljat il-kuntest ġuridiku applikabbli għad-data li l-Kummissjoni hija awtorizzata tibbaża ruħha fuqha sabiex tistabbilixxi l-prezz għall-esportazzjoni skont l-Artikolu 2(9) tar-Regolament bażiku (2);
               
            
                  —
               
               
                  interpretat b’mod żbaljat id-dispożizzjonijiet tal-Artikolu 2(1) u (3) tar-Regolament bażiku sabiex tiddetermina l-valur normali fil-każ ta’ assenza ta’ bejgħ intern; u
               
            
                  —
               
               
                  interpretat b’mod żbaljat id-dispożizzjonijiet tal-Artikolu 3 tar-Regolament bażiku meta hija ddefinixxiet l-marġni ta’ twaqqigħ tal-prezz fil-każ ta’ esportazzjonijiet lejn l-Unjoni permezz ta’ entitajiet relatati.
               
            
         (1)  ĠU 2017, L 114, p. 3.
      
         (2)  Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (ĠU 2016, L 176, p. 21).